gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4017, del 08-06-2001 (2001/5553)

CORRECCIÓ d'errades de l'Ordre de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, publicada en el DOGV núm. 3.955, de 8 de març de 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5553


Data del document
:   05-06-2001

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * assignació per estudis
    * suport econòmic
    * ajuda pública
    * salut pública

CORRECCIÓ d'errades de l'Ordre de 26 de gener de 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, publicada en el DOGV núm. 3.955, de 8 de març de 2001. [2001/5553]
  
S'ha advertit una errada material en la publicació de l'Ordre de 26 de gener del 2001, de la Conselleria de Sanitat, per la qual es convoquen beques per a ajudes a estudis i investigació en matèries d'avaluació de tecnologies sanitàries de la Direcció General de l'Agència per a la Qualitat, Avaluació i Modernització dels Serveis Assistencials, per a l'any 2001, publicada en el DOGV núm. 3.955, de 8 de març de 2001 i es corregeix de la manera següent:
  
En l'article 2, on diu:
  
«Les beques que regula aquesta ordre es finançaran a càrrec del programa pressupostari 411.11, de la Direcció General de l'Agència per a la Qualitat, Avaluació i Modernització dels Serveis Assistencials, línia de subvenció T4509000, per un import total màxim de huit milions cinc-centes mil pessetes (8.500.000 pessetes), dels pressupostos de la Generalitat Valenciana per a l'any 2001.»
  
Hi ha de dir:
  
«Les beques que regula aquesta ordre es finançaran a càrrec del programa pressupostari 411.11, de la Direcció General de l'Agència per a la Qualitat, Avaluació i Modernització dels Serveis Assistencials, línia de subvenció T4510000, per un import total màxim de cinc milions (5.000.000) de pessetes, dels pressupostos de la Generalitat Valenciana per a l'any 2001.»
  
Tot això en compliment de l'article 105.2 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4008, del 28-05-2001 (2001/5034)

Concurs, procediment obert, de l'execució del projecte de 40 habitatges protegits, locals i aparcaments al c/ Beat Juan Grande 10 i 12, i c/ d'Oset.
----------------------------------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/5034


Data del document
:   24-05-2001

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Descriptors 

:   * contracte d'obres

Concurs, procediment obert, de l'execució del projecte de 40 habitatges protegits, locals i aparcaments al c/ Beat Juan Grande 10 i 12, i c/ d'Oset. [2001/X5034]
  
Referència: 88/4
  
Objecte: Execució del projecte de construcció de 40 habitatges protegits, locals i aparcaments al carrer del Beat Juan Grande núm. 10 i 12, i al carrer d'Oset, de la ciutat de València.
  
Classificació del contractista:
  
Grup: C
  
Subgrup: tots
  
Categoria: e
  
Obtenció d'informació i retirada de documentació: oficines d'AUMSA, carrer de l'Antiga Senda d'en Senent núm. 8, 46357 València, Tl. 96 337 11 01, Fax 96 337 11 13, correu electrònic: dnrvd@vikpa.pr, www.aumsa.es
  
Data i hora límit de presentació d'ofertes: fins a les 12.00 hores del dia 25 de juny de 2001.
  
Lloc de presentació d'ofertes: oficines d'AUMSA.
  
Obertura pública d'ofertes: oficines d'AUMSA a les 12.00 hores del dia 28 de juny de 2001.
Diari Oficial de la Generalitat Valenciana


Sumari del DOGV 4107, del 16-10-2001 (2001/9562)

Rotlle d'apel·lació número 954/2000. Cèdula de notificació.
-----------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/9562


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 954/2000. Cèdula de notificació. [2001/Q9562]
  
La Secció Sisena de l'Audiència Provincial de València ha dictat, en el rotlle d'apel·lació número 954/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 554
  
- Presidenta: Ana Pérez Tórtola
  
- Magistrats:
  
· María Mestre Ramos
  
· Juan Fermín Prado Arditto
  
València, 18 de juliol de 2001
  
La Secció Sisena de l'Audiència Provincial de València, integrada pels magistrats anotats al marge, sent-ne ponent María Mestre Ramos, ha vist aquest recurs d'apel·lació interposat contra la sentència de data 31 de maig de 2000, dictada en actuacions de judici declaratiu de menor quantia 409/1999 tramitats pel Jutjat de Primera Instància número 5 de València.
  
Han sigut part en el recurs, com a apel·lant, la senyora Teresa Dasca Soler, representada pel procurador dels tribunals Beatriz Calduch Álvarez, assistida de la lletrada Cristina Juan Vidal, i, com a apel·lada, l'entitat mercantil Banco Santander Central Hispano, SA, representada per la procuradora dels tribunals María Isabel Domingo Boluda, assistida del lletrat José María Sorio García, l'entitat mercantil Escuela Técnica de Electrónica Madoc, SL, Juan José Méndez Garrigues.
  
Decisió
  
En atenció al que s'ha exposat, la Secció Sisena de l'Audiència Provincial de València en nom del rei i per l'autoritat conferida per la Constitució aprovada pel poble espanyol, decideix:
  
Que desestima el recurs d'apel·lació interposat per la senyora Teresa Dasca Soler, contra la interlocutòria de data 2 de febrer de 2000 i la sentència de data 31 de maig de 2000, i en conseqüència:
  
1. No pertoca declarar la nul·litat de la compareixença feta el dia 23 de desembre de 1999.
  
2. No pertoca declarar nul·litat de la interlocutòria de data 2 de febrer de 2000.
  
3. Es confirma la sentència de data 31 de maig de 2000.
  
4. S'imposen les costes processals a la part apel·lant.
  
No s'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Juan José Méndez Garrigues i Escuela Técnica de Electrónica Madoc, SL.
Diari Oficial de la Generalitat Valenciana


Sumari del DOGV 3996, del 10-05-2001 (2001/3643)

Informació pública dels nomenaments de funcionaris de carrera, pertanyents a l'escala d'administració general, subescala administratiu.
---------------------------------------------------------------------------------------------------------------------------------------

### Dades del document

Número de DOGV
:   3996

Data del DOGV
:   10-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3643


Organisme emissor
:   Ajuntament de Los Montesinos

Tipus de document
:   Anunci

Informació pública dels nomenaments de funcionaris de carrera, pertanyents a l'escala d'administració general, subescala administratiu. [2001/X3643]
  
Per Resolució de l'Alcaldia de data 26 de març de 2001, han estat nomenats funcionaris de carrera de l'Ajuntament de los Montesinos, pertanyents a l'escala d'administració general, subescala administratiu, la senyora Mª del Mar Sáez Pedraza, amb DNI núm. 70.037.956-K, i la senyora Mª del Mar Sáez Pagán, amb DNI núm.23.376.060-R.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4030, del 27-06-2001 (2001/5855)

RESOLUCIÓ de 25 de maig de 2001, del president de l'Institut Valencià de la Joventut (IVAJ), per la qual s'autoritza una modificació pressupostària de l'exercici 2001.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/5855


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 25 de maig de 2001, del president de l'Institut Valencià de la Joventut (IVAJ), per la qual s'autoritza una modificació pressupostària de l'exercici 2001. [2001/X5855]
  
La Direcció General de l'Institut Valencià de la Joventut (IVAJ), considerant l'estat d'execució del pressupost corrent, l'existència del romanent de tresoreria de l'exercici 2000 i també els reintegraments per IT realitzats durant el primer trimestre de 2001, ha proposat, per tal d'aconseguir una major eficiència en la gestió dels recursos de què disposa, una modificació pressupostària.
  
D'acord amb el que estableix l'article 69 del text refós de la Llei General Pressupostària, aplicable amb caràcter supletori, que atorga la competència en transferències de crèdit als titulars dels departaments ministerials.
  
En virtut del que estableix l'article 64 del text refós de la Llei d'Hisenda Pública de la Generalitat Valenciana, pel qual es substitueix la fiscalització prèvia pel control financer anual en les entitats autònomes de caràcter mercantil, industrial, financer o anàleg de la Generalitat Valenciana, resolc:
  
Autoritzar una modificació pressupostària de l'Institut Valencià de la Joventut per a l'exercici 2001, segons es detalla tot seguit:
  
Pressupost d'ingressos:
  
Increment del pressupost d'ingressos per l'import corresponent al romanent de tresoreria no afectat i pels reintegraments per incapacitats temporals, una vegada considerada l'anterior modificació pressupostària de l'exercici.
  
Subconcepte Import
  
8.500 romanents de tresoreria 105.134.296 pessetes
  
Subconcepte Import
  
39.001 reintegrament per incapacitat temporal 2.339.071 pessetes
  
Total: 639.393.300 pessetes
  
Pressupost de despeses:
  
Increment del pressupost de despeses pel mateix import segons el desglossament següent:
  
Import
  
Capítol I 2.339.071 pessetes
  
Capítol II 409.562.552 pessetes
  
Capítol VI 337.786.717 pessetes
  
Total: 283.762.264 pessetes
  
La distribució de l'augment del capítol VI del pressupost de despeses es concreta de la manera següent:
  
CODI PROJECTE IMPORT
  
ER126032 793.670.128 PTA
  
TOTAL: 260.724.638 PTA
  
El projecte d'inversió susdit queda tal com s'indica a continuació:
Diari Oficial de la Generalitat Valenciana


Sumari del DOGV 4030, del 27-06-2001 (2001/5732)

RESOLUCIÓ de 12 de juny de 2001, de la Universitat d'Alacant per la qual es nomena catedràtic d'universitat DF02159, en l'àrea de coneixement de Llengua Espanyola, el senyor José Luis Cifuentes Honrubia.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5732


Organisme emissor
:   Universitat d'Alacant

Tipus de document
:   Resolució

RESOLUCIÓ de 12 de juny de 2001, de la Universitat d'Alacant per la qual es nomena catedràtic d'universitat DF02159, en l'àrea de coneixement de Llengua Espanyola, el senyor José Luis Cifuentes Honrubia. [2001/X5732]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 2 de novembre de 2000 (BOE de 21 de novembre de 2000), es nomena catedràtic d'universitat, en l'àrea de coneixement de Llengua Espanyola, Departament de Filologia Espanyola, Lingüística General i Teoria de la Literatura, el senyor José Luis Cifuentes Honrubia.
Diari Oficial de la Generalitat Valenciana


Sumari del DOGV 3955, del 08-03-2001 (2001/2020)

Informació pública de l'aprovació definitiva del projecte d'urbanització dels vials d'accés a l'institut de Dolores.
--------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2020


Organisme emissor
:   Ajuntament de Dolores

Tipus de document
:   Anunci

Informació pública de l'aprovació definitiva del projecte d'urbanització dels vials d'accés a l'institut de Dolores. [2001/X2020]
  
Pel present i en compliment del que disposa l'article 64 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana i 136.2 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, es fa públic:
  
Que la Comissió Municipal de Govern, en sessió de 26 de setembre de 2000, acordà, una vegada finalitzat el període d'exposició pública de l'expedient, aprovar definitivament el projecte d'urbanització de vials d'accés a l'institut de Dolores, que desenvolupa el pla especial, aprovat definitivament per acord de la Comissió Territorial d'Urbanisme de 14 de març de 2000, i publicat en el BOP núm. 124, de 31.05.2000, dins de la unitat d'execució UE'1 Aguadulce del PGOU, incorporant al seu text definitiu les modificacions assenyalades per la Conselleria de Cultura i Educació (núm. registre d'entrada 1.265/2000, de 26 de juliol), en els termes que es reflecteixen en l'expedient.
Diari Oficial de la Generalitat Valenciana


Sumari del DOGV 3955, del 08-03-2001 (2001/1967)

RESOLUCIÓ d'1 de març de 2001, de la Universitat de Alacant, per la qual nomena professor titular d'escola universitària (DF02091), en l'àrea de coneixement de Didàctica de la Llengua i la Literatura, Ramón Francisco Llorens García.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1967


Organisme emissor
:   Universitat d'Alacant

Tipus de document
:   Resolució

RESOLUCIÓ d'1 de març de 2001, de la Universitat de Alacant, per la qual nomena professor titular d'escola universitària (DF02091), en l'àrea de coneixement de Didàctica de la Llengua i la Literatura, Ramón Francisco Llorens García. [2001/Q1967]
  
Segons el que es disposa en el Reial Decret 1.888/1984, de 26 de setembre, i en el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució de 20 de març de 2000, d'aquesta Universitat d'Alacant (BOE de 13 d'abril), es nomena professor titular d'escola universitària (DF02091), en l'àrea de coneixement de Didàctica de la Llengua i la Literatura, Departament de Filologia Espanyola, Lingüística General i Teoria de la Literatura, Ramón Francisco Llorens García.
Diari Oficial de la Generalitat Valenciana


Sumari del DOGV 3948, del 27-02-2001 (2001/1533)

RESOLUCIÓ de 19 d'octubre de 2000, de la Universitat Politècnica de València, per la qual nomena el senyor José Luis Morera Fos catedràtic d'universitat, de l'àrea de coneixement Matemàtica Aplicada, adscrita al Departament de Matemàtica Aplicada.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1533


Organisme emissor
:   Universitat Politècnica de València

Tipus de document
:   Resolució

RESOLUCIÓ de 19 d'octubre de 2000, de la Universitat Politècnica de València, per la qual nomena el senyor José Luis Morera Fos catedràtic d'universitat, de l'àrea de coneixement Matemàtica Aplicada, adscrita al Departament de Matemàtica Aplicada. [2001/X1533]
  
De conformitat amb la proposta elevada per la comissió nomenada per a jutjar el concurs convocat per Resolució de 10 de desembre de 1999 d'aquesta Universitat, plaça núm. 208/1999, codi 2480 (BOE de 6 de gener de 2000), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor José Luis Morera Fos, amb el número de document nacional d'identitat 60.207.206, catedràtic d'universitat de la Universitat Politècnica de València, de l'àrea de coneixement Matemàtica Aplicada, adscrita al Departament de Matemàtica Aplicada.
  
València, 19 d'octubre de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4135, del 26-11-2001 (2001/11665)

Informació pública de l'acord de suspensió de l'atorgament de tot tipus de llicències en l'àmbit del sòl no urbanitzable d'ús agropecuari.
------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11639


Organisme emissor
:   Ajuntament de l'Olleria

Tipus de document
:   Anunci

Informació pública de l'acord de suspensió de l'atorgament de tot tipus de llicències en l'àmbit del sòl no urbanitzable d'ús agropecuari. [2001/X11360]
  
El ple de la corporació municipal, en sessió extraordinària i urgent, el dia 15 de novembre de 2001 acordà suspendre l'atorgament de tot tipus de llicències en l'àmbit del sòl no urbanitzable d'ús agropecuari, previst en el Pla General de l'Olleria, a fi d'estudiar-ne una modificació de la classificació i/o qualificació urbanística, en els termes previstos en l'article 57 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, en relació amb l'article 27.1 del Reial Decret 1.346/1976, de 9 d'abril, pel qual s'aprova el text refós de la Llei sobre el Règim del Sòl i Ordenació Urbana.
  
Cosa que fem pública perquè en prengueu coneixement, en compliment d'allò acordat pel ple de la corporació municipal, de data 15 de novembre de 2001.
Diari Oficial de la Generalitat Valenciana


Sumari del DOGV 4077, del 03-09-2001 (2001/7576)

RESOLUCIÓ de 12 de juliol de 2001, del conseller de Justícia i Administracions Públiques, per la qual s'aprova l'escut de l'Ajuntament de Sacañet (Castelló).
-------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7576


Data del document
:   12-07-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Sacañet
    * administració local
    * bandera
    * heràldica
    * municipi

RESOLUCIÓ de 12 de juliol de 2001, del conseller de Justícia i Administracions Públiques, per la qual s'aprova l'escut de l'Ajuntament de Sacañet (Castelló). [2001/7576]
  
L'Ajuntament de Sacañet ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Sacañet que quedarà organitzat de la següent manera:
  
?Escut quadrilong de punta redona.
  
En camp d'or, un arbre alzina de sinople, acostat de dues creus gregues flordelisades de gules.
  
Per timbre, corona reial oberta.-
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
València, 12 de juliol de 2001.- El conseller de Justícia i Administracions Públiques: Carlos González Cepeda.